รวมภาพสุดท้ายหลอนๆก่อนเกิดโศกนาฏกรรม

บางครั้งโศกนาฏกรรมมักเกิดขึ้นเวลาที่คนเราไม่ได้ตั้งตัว บางครั้งภาพบางภาพอาจเป็นภาพสุดท้ายของใครบางคนก่อนที่ชีวิตของพวกเขาจะไม่เหมือนเดิมอีกต่อไป

วันนี้เราจะพาเพื่อน ๆ ไปชมภาพถ่ายสุดท้ายของเหตุการณ์โศกนาฏกรรมที่เกิดขึ้น บางภาพเพื่อน ๆ อาจเคยเห็นกันตามอินเทอร์เน็ต แต่บางภาพก็แทบไม่เคยมีคนเห็นมาก่อน จะมีภาพไหนที่เพื่อน ๆ เคยเห็นกันบ้าง ไปดูกันเลย

1. ภาพถ่ายสุดท้ายก่อนถูกหมีดำโจมตี

ในปี 2014 ณ รัฐนิวเจอร์ซี มีกลุ่มนักเดินป่า 5 คนใช้โทรศัพท์มือถือถ่ายติดภาพของหมีดำตัวหนึ่งที่มีน้ำหนักน่าจะมากถึง 136 กิโลกรัม ก่อนที่ชายที่ชื่อ ดาร์ช ปาเทล หนึ่งในนักเดินป่าจะถูกหมีตัวนั้นเข้ามาขย้ำจนเสียชีวิต

เจ้าหน้าที่พบมือถือเครื่องนี้ตกอยู่ในป่า และเปิดพบเจอรูปถ่ายสุดท้ายที่น่าจะเป็นหมีที่เข้ามาทำร้ายชายเดินป่าจนเสียชีวิต อย่างไรก็ตาม เจ้าหน้าที่กล่าวว่าการที่หมีเข้ามาทำร้ายคนถือเป็นเหตุการณ์ที่ไม่ได้เกิดขึ้นบ่อยนัก

2. ภาพสุดท้ายของคริสโตเฟอร์แม็คแคนด์เลสส์

ย้อนกลับไปในปี 1992 นักผจญภัยชาวอเมริกาที่ชื่อว่า คริสโตเฟอร์ แม็คแคนด์เลสส์ เขาเป็นชายหนุ่มที่ออกเดินทางไปยังป่าอลาสก้าด้วยตัวคนเดียว พร้อมกับเสบียงอาหารและเครื่องมืออันน้อยนิด และในช่วงซัมเมอร์ เขาก็ได้ใช้ชีวิตส่วนใหญ่อยู่ในตู้รถบัสเก่า ๆ ที่เขาพบระหว่างเดินทาง

ไม่นานนักในเดือนสิงหาคม มีคนพบศพของเขาอยู่ในรถบัสคันดังกล่าว และพบกับกล้องที่วางอยู่ข้าง ๆ ร่างของเขา ซึ่งภาพถ่ายสุดท้ายในกล้องเป็นรูปภาพของคริสโตเฟอร์ที่กำลังโบกมือ และถือป้ายที่เขียนข้อความว่า “I have had a happy life and thank the lord. Goodbye and may God bless all!” ซึ่งแปลว่า ผมมีชีวิตที่มีความสุขดี ขอบคุณพระเจ้า ลาก่อน ขอให้พระเจ้าคุ้มครองพวกคุณทุกคนนะ

เรื่องนี้กลายเป็นแรงบันดาลใจของภาพยนตร์ที่ชื่อ Into The Wild ที่ออกฉายในปี 2007

3. ภาพสุดท้ายของเรือไททานิก

ใครที่เป็นคนยุค 90 คงไม่มีใครไม่รู้จักภาพยนตร์เรื่อง Titanic แต่ใครบ้างที่จะเคยเห็นภาพสุดท้ายของเรือไททานิกจริง ๆ

ภาพนี้เป็นภาพอันโด่งดัง และเป็นภาพสุดท้ายของเรือไททานิกที่ถูกถ่ายไว้เมื่อ 11 เมษายน 1912 ซึ่งกำลังมุ่งหน้าไปยังจุดหมายปลายทางพร้อมกับผู้โดยสาร เจ้าหน้าที่ และลูกเรือประมาณ 2,224 คน

แต่อย่างที่เราทราบกันถึงโศกนาฏกรรมที่เกิดขึ้น เรือลำมหึมาอย่างไททานิกยังต้องพังยับเยินเมื่อเจอกับก้อนภูเขาน้ำแข็งที่มีขนาดใหญ่กว่า ทำให้สุดท้ายแล้ว มีผู้เสียชีวิตรวมกันกว่าครึ่งของทั้งหมด