7 คนดังระดับโลกที่เสียชีวิตในอุบัติเหตุจากการเล่นสกี

แม้ว่ากีฬาสกีนั้น เราจะไม่ค่อยได้เห็นที่บ้านเรานัก เพราะแน่นอนอยู่แล้วว่า กิจกรรมนี้มักจะต้องเดินทางไปต่างประเทศ ในที่ที่มีอากาศหนาว และมีหิมะตก และการเล่นสกีนั้น ก็เป็นกิจกรรมที่เซเลปต่างๆ ทั้งในและต่างประเทศล้วนแต่มักไปเที่ยวกัน ซึ่งในความจริงแล้ว กีฬานี้ก็ต้องอาศัยความชำนาญเป็นอย่างมาก และก็มีอุบัติเหตุที่เกิดขึ้นเสมอ และในบทความวันนี้ พวกเราได้รวบรวม 7 คนดังระดับโลก ที่ได้เสียชีวิตจากอุบัติเหตุจากการเล่นสกี

Natasha Richardson

เธอคนนี้เป็นนักแสดงชาวอังกฤษที่มีผลงานมากมาย และนอกจากนี้เธอยังได้รับรางวัลการันตีความสามารถด้านการแสดงของเธอ ซึ่งเป็นรางวัล Emmy’s Award สาขาละครเวทีอีกด้วย เธอได้ประสบอุบัติเหตุขณะที่เธอเดินทางไปพักผ่อนที่เมืองมอนทรีออล ประเทศแคนาดา และในขณะที่เธอกำลังฝึกเล่นสกีอยู่นั้น เธอก็ได้ล้ม และเธอก็ยังลุกขึ้น และหัวเราะอย่างร่าเริง แต่หลังจากนั้นเธอก็ปวดศีรษะเป็นอย่างมาก จนต้องส่งเธอเข้าโรงพยาบาลอย่างกะทันหัน และเธอก็ได้จากไปจากภาวะสมองตาย เนื่องจากขณะที่เธอล้ม เธอไม่ได้สวมหมวกกันน๊อคแต่อย่างใด

Michel Trudeau

เขาคนนี้เป็นพี่ชายแท้ๆของนายกรัฐมนตรีของประเทศแคนาดาคนปัจจุบัน โดยการจากไปของเขานั้น สร้างความสลดใจให้กับครอบครัวของเขาเป็นอย่างมาก โดยเขานั้นได้เดินทางไปทริปสกีกับเพื่อนๆของเขา และระหว่างทาง พวกเขาได้เผชิญกับพายุหิมะถล่ม ซึ่งเพื่อนๆของเขารอดหมด แต่เขานั้นได้จมน้ำ และสูญหายไปในที่สุด

Michael Kennedy

เขาคนนี้เป็นทายาทแห่งตระกูลดัง Kennedy ที่ร่ำรวยเป็นอย่างมากของประเทศสหรัฐอเมริกา และประเพณีของตระกูลนี้ คือการเล่นฟุตบอลสกีบนหุบเขา ที่ฟังแล้วดูเหมือนจะเป็นกิจกรรมที่ไม่ควรเกิดเรื่องร้ายใด แต่สำหรับไมเคิลนั้น เขาไม่ได้สวมหมวกกันน๊อค และได้ประสบอุบัติเหตุล้ม และไปชนกับต้นไม้เข้าอย่างจัง ทำให้เขานั้นเสียชีวิตในที่สุด